আগাম জামিনের আবেদন! হাইকোর্টের দ্বারস্থ BJP বিধায়ক হিরণ

ওয়েব ডেস্ক: প্রথম স্ত্রীকে ডিভোর্স না দিয়েই দ্বিতীয় বিয়ে (Second Marriage)! ছবি ভাইরাল হতেই বিতর্কের বেড়াজালে আবদ্ধ হয়েছেন অভিনেতা বিধায়ক হিরণ চট্টোপাধ্যায় (Hiran Chatterjee)। ইতিমধ্যে তাঁর বিরুদ্ধে অভিযোগে এনে পুলিশের দ্বারস্থ হয়েছেন তাঁর প্রথম স্ত্রী। অন্যদিকে, সোশ্যাল মিডিয়ায় এক বিবৃতি দিয়ে অভিনেতার দ্বিতীয় স্ত্রী জানিয়েছেন যে, প্রথমাকে ডিভোর্সের (Divorce) নোটিস দিয়ে তবেই এই বিয়ে হয়েছে। কিন্তু তাতে যেন বিতর্কের আগুনে ঘি পড়েছে নতুনভাবে। আর এবার কলকাতায় ফিরেই আইনি পথে হাঁটলেন খড়্গপুরের বিজেপি (BJP) বিধায়ক।

বুধবার বিচারাধীন বিষয় নিয়ে মন্তব্য করতে অস্বীকার করলেও, এর চব্বিশ ঘণ্টার মধ্যেই আগাম জামিন (Anticipatory Bail) চেয়ে কলকাতা হাইকোর্টের (Calcutta High Court) দ্বারস্থ হলেন হিরণ চট্টোপাধ্যায়। সূত্রের খবর, অভিনেতার আইনজীবী এই মামলার প্রেক্ষিতে দ্রুত শুনানির আবেদন করেছিলেন। এদিকে হাইকোর্টের বিচারপতি মামলা দায়েরের অনুমতিও দিয়েছেন। তবে এখনও এই মামলার শুনানির দিন ঠিক হয়নি বলেই জানা গিয়েছে আদালত সূত্রে।

আরও পড়ুন: বাদ দীপিকা, কল্কি’-র সিক্যুয়েলে দক্ষিণের এই নায়িকা!

গত বুধবার রাতে আনন্দপুর থানায় হিরণ চট্টোপাধ্যায় ও তাঁর দ্বিতীয় স্ত্রী ঋতিকা গিরির বিরুদ্ধে অভিযোগ দায়ের করেন হিরণের প্রথম স্ত্রী অনিন্দিতা চট্টোপাধ্যায় এবং তাঁদের মেয়ে নিয়াসা চট্টোপাধ্যায়। অভিযোগ অনুযায়ী, প্রথম স্ত্রী অনিন্দিতার সঙ্গে আইনিভাবে বিচ্ছেদ না করেই দ্বিতীয়বার বিয়ে করেন হিরণ চট্টোপাধ্যায়। আইনি মহলের একাংশের মতে, হিন্দু ম্যারেজ অ্যাক্ট, ১৯৫৫ অনুযায়ী এটি দণ্ডনীয় অপরাধ এবং এর জন্য অভিযুক্তের এক বছরের পর্যন্ত জেল হতে পারে।

দেখুন আরও খবর:

The post আগাম জামিনের আবেদন! হাইকোর্টের দ্বারস্থ BJP বিধায়ক হিরণ first appeared on KolkataTV.

The post আগাম জামিনের আবেদন! হাইকোর্টের দ্বারস্থ BJP বিধায়ক হিরণ appeared first on KolkataTV.