হিরণের বিয়ের খবর প্রকাশ্যে, মুখ খুললেন প্রথম স্ত্রী অনিন্দিতা

কলকাতা: দ্বিতীয়বার বিয়ে করেছেন বিজেপি বিধায়ক তথা অভিনেতা হিরণ চট্টোপাধ্যায় (Hiraan Chatterjee)। বারাণসীর ঘাটে মা গঙ্গাকে সাক্ষী রেখে দ্বিতীয়বার বিবাহবন্ধনে আবদ্ধ হয়েছেন গেরুয়া শিবিরের নেতা তথা অভিনেতা হিরণ। মঙ্গলবার নিজেই সোশ্যাল মিডিয়ায় বিয়ের একাধিক ছবি শেয়ার করে নিয়ে জীবনের এই নতুন অধ্যায়ের কথা জানান তিনি। হিরণের বিয়ের খবর প্রকাশ্যে আসার পর এবার মুখ খুললেন হিরণের প্রথম স্ত্রী অনিন্দিতা (Hiran Chatterjee First Wife Anindita)। মঙ্গলবার দুপুরে সোশাল মিডিয়ায় নিজের দ্বিতীয় বিয়ের একগুচ্ছ ছবি পোস্ট করেন খোদ হিরণ।তারপর থেকে শোরগোল পরে যায়। বিধায়ক-অভিনেতার স্ত্রী অনিন্দিতা চট্টোপাধ্যায় কলকাতা টিভিকে স্পষ্ট জানিয়ে দেন যে তাঁর সঙ্গে বিজেপি বিধায়কের ডিভোর্সই হয়নি।

হিরণের প্রথম স্ত্রী জানান, ২০০০ সালের ১১ ডিসেম্বর বিয়ে হয়েছিল হিরণ ও অনিন্দিতার। গত বছরই তাঁদের বিয়ের ২৫ বছর পূর্তি হয়। তাঁদের ১৯ বছরের একটি মেয়েও রয়েছে। আইনি বিচ্ছেদ তো দূর, তাঁদের কোনও আইনি বিচ্ছেদের প্রক্রিয়াও শুরু হয়নি। তিনি জানান, ডিভোর্স না করেই হিরণ দ্বিতীয় বিয়ে করল। আমাদের হিন্দু মতে যতক্ষণ না ডিভোর্স হয়, প্রথমত, হিন্দু মতে দুটো বিয়ে করা যায় না, একটা বিয়ে থাকাকালীন। সেই হিসাবে এটা বেআইনি।

আরও পড়ুন: বেনারসে চুপিসারে দ্বিতীয়বার বিয়ে সাড়লেন হিরণ, পাত্রীকে দেখুন

অনিন্দিতা এও বলেন যে ডিভোর্সের যে প্রক্রিয়া তাতে সেপারেশন বা আলাদা থাকার কোনও বিষয়ও তাঁর ও হিরণের মধ্যে ছিল না। ২০২৫ সালেও একসঙ্গে থেকেছি, ঘুরতে গিয়েছি। ৩-৪ বছর ধরেই হিরণ এবং ঋত্বিকার সম্পর্কের আঁচ পেয়েছিলাম। আইনি পথেই পরবর্তী সিদ্ধান্ত নেব। ডিভোর্স করলে আমি হয়তো আমার অংশকে ছাড়িয়ে নিতে পারব কিন্তু মেয়ের বাবা হিসাবে হিরণ তো রয়েই যাবে। বাবার বিয়ের এহেন ছবি যে মেয়ের মনেও প্রভাব ফেলছে। এখনও পর্যন্ত হিরন রয়েছেন হিরন্ময় নীরবতায়।